Opløsning ved betalingserklæring
Lukker man sit selskab ved betalingserklæring, skal samtlige kapitalejere være enige om, at de vil lukke selskabet ved betalingserklæring og dertil erklære, at al gæld, både uforfalden og forfalden, er betalt. Derudover skal man være opmærksom på, at man som ejer hæfter personligt, solidarisk og ubegrænset for eventuel gæld, som man ikke kendte, før man lukkede sit selskab.